น้ำมันปิดร่วงเป็นวันที่7/ดาวโจนส์พุ่ง/ทองบวก
หุ้นดาวโจนส์ปิดบวก 225.96 จุด ด้านราคาน้ำมันร่วงอีก 1.37 ดอลลาร์ ลดลงเป็นวันที่ 7 ติดต่อกัน ขณะที่ทองคำ บวก 90 เซนต์
21 ส.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,120.08 จุด เพิ่มขึ้น 225.96 จุด หรือ +0.65%, ดัชนีเอสแอนด์พี 500 ปิดที่ 4,441.67 จุด เพิ่มขึ้น 35.87 จุด หรือ +0.81% และดัชนีแนสแดค ปิดที่ 14,714.66 จุด เพิ่มขึ้น 172.88 จุด หรือ +1.19% แต่ในรอบสัปดาห์นี้ ดัชนีดาวโจนส์ลดลง 1.1% ขณะที่ดัชนี เอสแอนด์พี 500 และดัชนี แนสแดค ลดลง 0.6% และ 0.7% ตามลำดับดัชนีดาวโจนส์ตลาดหุ้นนิวยอร์กปิดบวกเมื่อวันที่ 20 ส.ค. โดยได้แรงหนุนจากหุ้นกลุ่มเทคโนโลยีที่ปรับตัวขึ้นสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ย. ร่วงลง 1.37 ดอลลาร์ หรือ 2.2% ปิดที่ 62.32 ดอลลาร์/บาร์เรล และร่วงลง 8.9% ในรอบสัปดาห์นี้ สัญญาน้ำมันดิบเบรนท์ (BRENT) ส่งมอบเดือนต.ค. ร่วงลง 1.27 ดอลลาร์ หรือ 1.9% ปิดที่ 65.18 ดอลลาร์/บาร์เรล และร่วงลง 7.7% ในรอบสัปดาห์นี้สัญญาน้ำมันดิบปรับตัวลง เป็นวันที่ 7 ติดต่อกัน เนื่องจากบรรดาเทรดเดอร์วิตกว่า การแพร่ระบาดอย่างรวดเร็วของไวรัสโควิด-19 สายพันธุ์เดลตาจะชะลอการฟื้นตัวของเศรษฐกิจโลกและความต้องการใช้น้ำมันราคาทองคำโคเม็กซ์งวดส่งมอบเดือน ธ.ค. เพิ่มขึ้น 90 เซนต์ หรือ 0.05% ปิดที่ 1,784 ดอลลาร์/ออนซ์ และปรับตัวขึ้น 0.3% ในรอบสัปดาห์นี้ นักลงทุนเข้าซื้อทองคำในฐานะสินทรัพย์ที่ปลอดภัยท่ามกลางความวิตกเกี่ยวกับสถานการณ์ที่ไม่แน่นอนในอัฟกานิสถานหลังกลุ่มตาลีบันเข้ายึดครองประเทศ